**Мэта**: азнаямленне дзяцей дашкольнага ўзросту з культурай і традыцыямі беларускага народу.

**Праграмныя задачы:**

-далучыць дзяцей рознаўзроставай групы да крыніц народных традыцый і звычаяў беларускага народа;

-знаёміць выхаванцаў(ад 4 да 5 гадоў) з прадметамі беларускага побыту;

-пашыраць уяўленні выхаванцаў(ад 5 да 6 гадоў)ад малых фальклорных жанрах;

-развіваць мову,пазнавальныя працэсы і творчыя здольнасці дзяцей (ад 4 да 6 гадоў);

-выхоўваць патрыятычныя пачуцці.

**Папаўненне слоўніка:**

продкі,пасядзелкі,прудкі,кадушка,сальніца,лыжачнік,люлька,абрус,

куфар,пасаг,сурвэтка.

**Папярэдняя работа**:завучванне твораў малых фальклорных жанраў,гульняў,знаёмства з беларускім арнаментам

**Матэрыял для занятка:** макет беларускай хаты, невялікая выстава рамёстваў (вязаныя ўпрыгожаныя вышыўкай рэчы,пляценне і іншае.)

**Ход занятка.**

Гучыць беларуская песня. Дзеці заходзяць у групавы пакой.

 Выхавальнік: дзеці, у нас сення цудоўны дзень.Да нас прыйшло шмат гасцей. Яны такія з такімі вяселымі пяшчотнымі ўсмешкамі на тварах.Давайце з гасцямі павітаемся.

Выхавальнік чытае верш ”Ветлівыя словы”. Дзеці,вы таксама ведаеце ветлівыя словы і сёння такія словы вам спатрэбяцца не толькі на занятку,але ўвогуле на кожны дзень.

 **Гульня “Скажы пажаданне”**

Дапаможа нам клубочак

Сення наша хата рэчамі багата. Я шмат чаго сабрала, каб парадаваць вашы вочкі такой дзіўнай прыгажосцю.У сялянскай хаце будзем гуляць, працаваць і весяліцца. Згодны? Дзе цясней,там весялей. Злева пры ўваходзе стаіць печ, яна займае галоўнае месца ў хаце. Для чаго нам печ? У ей гатуюць ежу,пякуць хлеб,на ёй можна спаць,ад яе ідзе цяпло. Насупраць печы гаспадарчы куток. Называецца “ бабін куток.” На стале стаіць посуд (гліняны,драўляны),лыжкі драўляныя,ложак драўляны,заслоны посцілкай, падушкі ляжаць з прыгожымі ўзорамі,якія вышыты крыжыкам.А вось і калыска. А хто ў калысцы? Дзіцятка.Маці спявала свайму дзіцяці калыханку.(гучыць запіс калыханкі) таксама галоўнае месца ў сялянскай хаце займае куфар.У ім захоўваліся самыя дарагія рэчы.Нашы продкі (дзядулі і бабулі )шмат працавалі і добра адпачывалі. Яны збіраліся на вячорках. Людзі вышывалі, ткалі, вязалі,тым часам вялі гутаркі,давалі парады,вырашалі агульныя справы. Старэйшыя любілі праверыць кемлівасць малодшых,загадвалі загадкі. Зараз мы паспрабуем уявіць,як жа гэта было раней.

 Сяду каля вас на лаўцы,

 Разам з вамі пасяджу,

 Загадаю вам загадкі,

 Хто хутчэйшы-пагляджу

*Загадвае загадкі.*

**Выхавальнік.**Добра,ўсе загадкі адгадалі. На вячорках яшчэ і песні спявалі. Давайце і мы паспяваем “На дудзе Мікіта грае”

Дзеці,што вы любіце рабіць гуляць ці працаваць?Мы тут і пагуляем і папрацуем.

**Гульня “Прыляцелі куры”**

Люлі,люлі,люлі

Прыляцелі куры,

Селі на варотах

У чырвоных ботах

Сталі шчабятаці

Нечага ім даці

Дала б я ім бобу

Ды не маю дробу

Дала б ім аўса

Ды не маю каўша

Дала б ім грэчкі ,

Каб неслі яечкі

**Выхавальнік** А можа вы ведаеце прыказкі ці прымаўкі

Дзе шчырая праца-там густа,а дзе лянота,там –пуста.Чалавек без працы,што птушка без крылаў.Якая справа,такая і слава.Работу словам і не заменіш.Хочаш есці калачы,дык не сядзі на пячы.Каб смачна есці і хораша хадзіць , трэба многа рабіць.Ногі носяць,а рукі кормяць.

Выхавальнік А колькі розных гульняў было на пасядзелках. Давайце і мы пагуляем у беларускую народную гульню “Дудка”

Гэта дудка не прастая

Ад усіх яна ўцякае

Каму ў рукі пападзе,

Той у круг плясаць ідзе

*(адзін танцуе,а іншыя пляскаюць у далоні)*

Збіраліся беларусы на пасядзелках,песні спявалі,працавалі ,танцавалі і нават расказвалі народныя казкі..А чаму яны называліся народнымі? Яны не ўмелі не чытаць не пісаць,перадавалі ў вуснай форме. А ці любіце вы казкі? Слухайце. З якой казкі словы?

-Нідзе не была,нічога не ела,не піла.Бегла цераз масток ,ухапіла кляновы лісток,а бегла ля крынічкі,ухапіла кропельку вадзічкі. (Каза-манюка)

-Узяў пан хлопчыка,пасадзіў у кішэню і паехаў.Вось, думае, добрага аратага нажыў.Гэткага ніўкога няма.Няхай зайдросцяць мне ўсе паны. (Сынок-з –кулачок)

-Жылі мужык і жонка.А дзяцей у іх не было. Жонка бядуе,няма каго ёй калыхаць,няма каго ей гадаваць ( Піліпка – сынок)

Малайцы,казкі вы ведаеце і прыказкі. і прымаўкі ,і розныя гульні. А ці ведаеце вы вершы?

Залацістыя прасторы

Незлічона ясных зор

Рэкі ціхія,азёры

Галасісты шумны бор

Ты нас ласкай атуліла

І я ў шчасці гавару

Як ты сэрцу майму міла дарагая Беларусь

Добра мы сення гулялі і працавалі.Ці спадабалася вам мая хата? А што спадабалася больш за ўсе? Рабіць ці гуляць?Дык вось дзеці за добрую працу-добрая і плата.

*(Дастае з печы пірог)*

Мае любыя хлопчыкі і дзяўчынкі

Рабіце толькі добрыя ўчынкі

Майце і выказвайце толькі светлыя думкі

Жадайце ўсім дабра,радасці і весялосці.